**Z Á P I S N I C A**

**zo zasadnutia výboru mestskej časti Mliečno pri MsZ**

**v Šamoríne dňa 23.11.2020**

**Prítomní členovia komisie:** Jozef Nagy, Angéla Jágerová, Peter Puss, Peter Andrássy, Štefan Valocsay

Mária Óvári - zapisovateľka

Predseda komisie po privítaní všetkých prítomných otvoril rokovanie s nasledovným **programom:**

1. **Vyhodnotenie plnenia rozpočtu mesta k 30.09.2020**
2. **Prerokovanie programu zasadnutia mestského zastupiteľstva**
3. **Rôzne**

**K bodu 1)**

Rokovanie zahájil a viedol predseda Výboru m.č. Mliečno p. Jozef Nagy. Privítal všetkých prítomných a oboznámil členov výboru s programom zasadnutia. Keďže k programu neboli žiadne pripomienky a návrhy, rokovalo sa podľa programu.

Oboznámil prítomných o plnení rozpočtu mesta k 30.9.2020 a zdôraznil, že čerpanie bolo podľa plánu. Materiál je vypracovaný a predložený na prerokovanie MsZ v Šamoríne.

Výbor m.č. Mliečno odporúča materiál schváliť na MsZ.

**K bodu 2)**

**Návrh na schválenie III. zmeny rozpočtu mesta na rok 2020**

Zmeny sú vykonané ako upresnenie bežných a kapitálových príjmov a výdavkov rozpočtu, ktoré vyplývajú zo skutočnosti, ktoré nastali od schválenia II.zmeny rozpočtu mesta na základe poskytnutých dotácií pre mesto Šamorín.

Po prerokovaní predloženého návrhu Výbor m.č. Mliečno odporúča schváliť na MsZ.

**Ročná správa o kontrolnej činnosti hlavného kontrolóra mesta na rok 2020**

Predseda Výboru m.č. Mliečno p. Jozef Nagy oboznámil prítomných so Správou nezávislého audítora za rok 2019.  Konsolidovaná účtovná závierka poskytuje objektívny pohľad na finančnú a majetkovú situáciu mesta Šamorín.

Výbor m.č. Mliečno  Správu audítora berie na vedomie.

**K bodu 3)**

Valocsay Šrefan - upozornil na to, že cesta I/63 smerujúca k Bučuházi vyžaduje opravu. Komunikácia je dlohodobo v zlom technickom stave.

Výbor žiada primátora mesta Šamorín, ako poslanca Trnavskej župy, aby podnikol kroky na riešenie problematiky.

Nakoľko neboli predložené ďalšie otázky na prerokovanie, predseda poďakoval prítomným za účasť a rokovanie ukončil.

Jozef Nagy

predseda Výboru m.č. Mliečno

Zapísala:Mária Óvári